hamo'hindi ako kikibo, ang ayon ni donya basilia, nguni'sa malaon at madali ay sapilitang mababalitaan niya ang bagay na iyan; at kung hindi sa iyo sa akin unang manggagaling ang pagbabalita sa kanya, ay lalo na siyang magkakamatuwid na maghinanakit magpalagay ng di mabuti sa nangyari. kung sa bagay ay katungkulan kong ako nga po ang magsabi, subali'ako ay nahihiya. ang pakli ni elsang bahagyang natatawa. ang mabuti'ganito: walang pagsalang yayain kitang dumalaw kay teang sa kolehio ngayong umaga; gawin mo naman, bago ka pumayag, ay anyayahan siyang sumama sa kanilang dumalaw sa ospital, at kapag naroon na'bahala na siyang mapamangha sa kanyang makikita at ikaw nama'wala nang gagawin kundi ang sumagot na lamang sa kanyang mga sasabihin. pagkasabi nito'hindi lamang ang mestisa ang natawa kundi pati na rin ni donya basilia. makasandali ay siya namang hinarap ng matanda ang pagpapahanda ng agahan, at si elsa ay naiwang nakapanungaw sa isang bintanang paharap sa halamanan.